
Z A P I S N I K

sa ročišta održanog u Trgovačkom sudu u Zadru, dana 3. srpnja 2018., povodom prijedloga za otvaranje stečajnog postupka nad DREAMS j.d.o.o. za ugostiteljstvo, Zadar, Put Murvice 46, OIB: 87371481474, a radi očitovanja o prijedlogu  za otvaranje stečajnog postupka i rasprave o pretpostavkama za otvaranje stečajnog postupka 

Nazočni od suda: 
Ardena Bajlo, sutkinja
Ante Rubelj, zapisničar

Početak u 10,08 sati

Utvrđuje se da su na ročište pristupili:

Za stečajnog dužnika: zastupnik po zakonu Marina Stilinović, identitet utvrđen uvidom u osobnu iskaznicu
                                       
Za predlagatelja:  nitko

Sutkinja objavljuje da je predmet današnjeg ročišta davanje podataka o stečajnom dužniku neophodnih za donošenje odluke o prijedlogu  za otvaranje stečajnog postupka nad trgovačkim društvom  DREAMS j.d.o.o. za ugostiteljstvo, Zadar

Sudac donosi
r j e š e nj e 

ročište radi očitovanja o prijedlogu za otvaranje stečajnog postupka i rasprave o pretpostavkama za otvaranje stečajnog postupka se spajaju.

Upoznaje ukratko prisutne sa sadržajem prijedloga za otvaranje stečajnog postupka.  

Sudac upozorava zastupnika po zakonu stečajnog dužnika na dužnost davanja točnih podataka i posljedice suprotnog postupanja, a u smislu čl. 117., čl. 177., čl. 178., i čl. 180. Stečajnog zakona.

Zastupnik po zakonu stečajnog dužnika navodi da je kod PBZ banke d.d. otvoren žiro račun.

Zastupnik po zakonu navodi da je osnovna djelatnost stečajnog dužnika  ugostiteljstvo.

Dužnik navodi da posluje i da ima dva zaposlenika.

Što se tiče imovine navodi da od imovine nema ništa, posluje u iznajmljenom prostoru sa iznajmljenom opremom. 

Zna da je žiro račun u blokadi za oko 7.000,00 kuna jer je u međuvremenu dio blokade podmirila.

Navodi da ima 1 pečat sa otiskom društva. 

Marina Stilinović navodi da je njezin broj mobitela:


Knjigovodstvo se vodi kod Antonije Škare, a dokumentacija se nalazi u servisu. 

Posebno navodi da će podmiriti dug i da ga je već počela podmirivati pa moli odgodu.

Sudac donosi 

r j e š e nj e 

Odluka će biti donesena u zakonskom roku.

Dovršeno u 10,11 sati


Zapisničar						          Sutkinja




Zakonski zastupnik dužnika			                       Predlagatelj









